བྱང་ཆིངས་རྩ་འཛུགས་ཀྱི་དྲུང་ཡིག་ཆེན་མོས་ལྐོག་ཉན་དོན་རྐྱེན་དང་འབྲེལ་བའི་ཕྱོགས་ཁག་གིས་ལྷག་བསམ་རྣམ་དག་གིས་གྲོས་མོལ་བྱེད་དགོས་པའི་འབོད་སྐུལ་བཏང་། 
སི་ཐའོ་ཨར་ཐིན་པེ་ཀི་ཡིས་བཤད་རྒྱུར། ཏན་མག་ནི་བྱང་ཆིངས་རྩ་འཛུགས་ཀྱི་རིན་ཐང་ཡོད་པའི་ཁོངས་གཏོགས་རྒྱལ་ཁབ་ཡིན་ཞིང་། བྱང་ཆིངས་རྩ་འཛུགས་ཀྱི་མཉམ་ལས་ཐད་བྱས་རྗེས་གལ་ཆེན་བཞག་ཡོད་ལ། ཁོས་བྱས་རྗེས་དེ་འདྲ་མུ་མཐུད་དུ་འཇོག་སྲིད་པར་ཡིད་ཆེས་ཡོད་ཟེར། ཏན་མག་གི་དབུ་བཞུགས་བློན་ཆེན་ཧྥོ་ལོས་ཙེ་ལི་ཁི་སིན་གྱིས་ཉིན་དེར་གྲོས་ཁང་ནས་བཅར་འདྲི་དང་ལེན་བྱེད་སྐབས་བཤད་རྒྱུར། ཁོ་མོས་བལྟས་ན་ཏན་མག་དང་འཇར་མན། ཧྥ་རན་སི་བཅས་ཀྱི་འབྲེལ་བར་གཏོར་བརླག་ཐེབས་མེད་པས། འབྲེལ་བ་སླར་གསོ་བྱེད་མི་དགོས་པར་འདོད་ལ། ཏན་མག་གིས་གོང་གི་རྒྱལ་ཁབ་དེ་དག་བར་ནམ་རྒྱུན་གྲོས་མོལ་སྲུང་འཛིན་བྱས་ཡོད་པ་དང་། དེའི་ནང་གསང་འཕྲིན་ཁྱབ་ཁོངས་ཀྱང་འདུས་ཟེར། ཏན་མག་རྒྱང་སྒྲོག་ཀུང་ཟི་ཡིས་ཟླ་ལྔ་བའི་ཚེས་སུམ་ཅུ་ཉིན་བཏང་བའི་དམིགས་བསལ་ལེ་ཚན་ལས། ཨ་མེ་རི་ཁའི་རྒྱལ་ཁབ་བདེ་འཇགས་ཅུའུ་ཡིས་ཏན་མག་རྒྱལ་སྲུང་གསང་འཕྲིན་ཅུའུ་བརྒྱུད་དེ་ཐད་ཀར་ཏན་མག་མཉམ་འབྲེལ་དྲ་རྒྱར་སྦྲེལ་མཐུད་བྱས་ནས་གཞི་གྲངས་ཐོབ་པར་བྱེད་པ་དང་། འཇར་མན་གྱི་ཙུང་ལི་མའོ་ཁི་ཨར་དང་དེ་མིན་ཧྥ་རན་སི། སུའེ་ཙེར། ནོར་ཝེ་སོགས་ཡོ་རོབ་གླིང་མནའ་འབྲེལ་གྱི་ཁོངས་གཏོགས་རྒྱལ་ཁབ་ཀྱི་མགོ་ཁྲིད་པ་དང་མཐོ་རིམ་དཔོན་པོར་ལྐོག་ཉན་བྱས་ཡོད་པའི་གནས་ཚུལ་ཐེར་འདོན་བྱས། དོན་དེར་ཡོ་རོབ་གླིང་གི་རྒྱལ་ཁབ་མང་བོས་དོ་སྣང་ཆེན་པོ་བྱེད་བཞིན་ཡོད་པ་དང་། གལ་ཏེ་དོན་དེ་བདེན་པ་ཡིན་ན་དེ་ནི་དང་ལེན་བྱེད་ཐབས་མེད་པའི་ཐ་ཤལ་གྱི་བྱ་སྤྱོད་ཅིག་ཡིན་པར་བསམ་བཞིན་ཡོད་ལ། ཏན་མག་དང་ཨ་མེ་རི་ཁས་མྱུར་དུ་དོན་དེར་འགྲེལ་བཤད་བྱེད་དགོས་པའི་སྐུལ་མ་བཏང་། བསོད་ནམས་ཚེ་རིང་གིས་བསྒྱུར།བྱང་ཆིངས་རྩ་འཛུགས་ཀྱི་དྲུང་ཡིག་ཆེན་མོ་སི་ཐའོ་ཨར་ཐིན་པེ་ཀི་ཡིས་ཚེས་གཉིས་ཉིན་ཏན་མག་རྒྱང་སྒྲོག་ཀུང་ཟིའི་བཅར་འདྲི་དང་ལེན་བྱེད་སྐབས་བཤད་རྒྱུར། ཨ་མེ་རི་ཁའི་རྒྱལ་ཁབ་བདེ་འཇགས་ཅུའུ་ཡི་ལྐོག་ཉན་དོན་རྐྱེན་ལ་འབྲེལ་བའི་ཨ་མེ་རི་ཁ་དང་ཏན་མག་སོགས་འབྲེལ་ཡོད་ཕྱོགས་ཀྱིས་ཐད་ཀར་དུ་གྲོས་མོལ་བྱས་ནས་སྐད་ཆ་གསལ་བོར་བཤད་དགོས་ཟེར།